**โธมัส จอห์นสโตน ลอว์เรนซ์** (อังกฤษ: Thomas Johnstone Lawrence: 14 พฤษภาคม 1940 – 10 มกราคม 2018) เป็นอดีตนักฟุตบอลอาชีพชาวสกอตแลนด์ซึ่งเล่นเป็นผู้รักษาประตูให้กับลิเวอร์พูลและแทรนเมียร์โรเวอส์ตั้งแต่ทศวรรษที่ 1950 ถึง 1970 ลอว์เรนซ์อยู่กับลิเวอร์พูลเป็นเวลา 14 ปี ลงเล่นในลีกมากกว่า 300 นัด และเขาเล่นให้ทีมชาติสกอตแลนด์ 3 นัดในช่วงทศวรรษที่ 1960

ระดับสโมสร
----------

### ลิเวอร์พูล, 1957–1971

ลอว์เรนซ์อายุ 17 ปี เซ็นสัญญากับลิเวอร์พูลภายใต้การคุมทีมทีมของฟิล เทย์เลอร์ ในปี 1957 เขาประเดิมสนามในนามทีมชุดใหญ่ภายใต้การคุมทีมของ บิลล์ แชงคลี ผู้จัดการทีมคนใหม่ ซึ่งสืบทอดตำแหน่งต่อจากเทย์เลอร์ โดยลงเล่นในเกมที่พ่าย 0–1 ต่อเวสต์บรอมมิชอัลเบียน ที่เดอะฮอว์ทอนส์ เมื่อวันที่ 27 ตุลาคม 1962 คลีนชีตแรกของเขาเกิดขึ้นในวันที่ 17 พฤศจิกายน เมื่อลิเวอร์พูลเอาชนะ เลย์ตัน โอเรียนท์ เพื่อนร่วมลีกที่หวังเลื่อนชั้นที่แอนฟีลด์ 5–0 โดยโรเจอร์ ฮันต์ทำแฮตทริก

ลอว์เรนซ์ยังคงรักษาเสื้อหมายเลข 1 ของทีมไว้ได้ (ตำแหน่งผู้รักษาประตูมือ 1 ของทีม) ในฤดูกาลนั้นเขาลงสนามไป 35 นัด รวมถึงพาลิเวอร์พูลเข้าสู่รอบรองชนะเลิศเอฟเอคัพ ที่ฮิลส์โบโรด้วย เลสเตอร์ซิตีเป็นคู่ต่อสู้ของพวกเขาและขัดขวางไม่ให้หงส์แดงเข้าถึงเอฟเอคัพ รอบชิงชนะเลิศ 1963 ด้วยการชนะ 1–0 ลิเวอร์พูลจบอันดับที่ 8 ในฤดูกาลแรกหลังจากกลับสู่ดิวิชัน 1 ขณะที่คู่แข่งร่วมเมืองอย่างเอฟเวอร์ตันคว้าแชมป์ดิวิชัน 1 ฤดูกาลถัดมา ลอว์เรนซ์ลงเล่นในลีก 40 นัดจากทั้งหมด 42 นัดและเขายังเล่นอีก 5 นัดในบอลถ้วยอีกด้วย จบฤดูกาลนั้น เขานำลิเวอร์พูลคว้าแชมป์ดิวิชัน 1 ฤดูกาล 1963–64 โดยมีคะแนนนำหน้าแมนเชสเตอร์ยูไนเต็ด 4 แต้ม

ในฤดูกาล 1964–65 ลอว์เรนซ์และลิเวอร์พูลไม่สามารถป้องกันตำแหน่งแชมป์ลีกได้ พวกเขาจบอันดับที่ 7 และมีคะแนนตามหลังแชมป์อย่างแมนเชสเตอร์ยูไนเต็ดถึง 17 แต้ม อย่างไรก็ตาม ในบอลถ้วยลิเวอร์พูลเข้าถึงเอฟเอคัพ รอบชิงชนะเลิศ 1965 ที่พวกเขาเผชิญหน้ากับทีมยูงทอง ลีดส์ยูไนเต็ดที่เวมบลีย์ นี่เป็นการเล่นรอบชิงชนะเลิศบอลถ้วยครั้งแรกของลิเวอร์พูลนับตั้งแต่เอฟเอคัพรอบชิงชนะเลิศกับอาร์เซนอลในปี 1950 ซึ่งนับตั้งแต่ก่อตั้งสโมสรพวกเขาก็ไม่เคยคว้าถ้วยรางวัลใบนี้มาก่อน ทั้งสองฝ่ายเสียไปเพียง 2 ประตูระหว่างการวิ่งเข้าสู่รอบชิงชนะเลิศ ลอว์เรนซ์เก็บคลีนชีตในช่วงเวลาปกติ แต่ลิเวอร์พูลก็ยังทำประตูไม่ได้จึงทำให้การแข่งขันต้องต่อเวลาพิเศษ หลังจากผ่านช่วงต่อเวลาพิเศษไป 3 นาที โรเจอร์ ฮันต์ ขึ้นนำให้ลิเวอร์พูล แต่ขึ้นนำได้เพียง 2 นาที บิลลี เบรมเนอร์ ยิงตีเสมอให้ลีดส์ แต่ในนาทีที่ 113 เอียน เซนต์จอห์น กองหน้าคู่หูของโรเจอร์ ฮันต์ โหม่งบอลเป็นประตูชัยทำให้ลิเวอร์พูลคว้าแชมป์เอฟเอคัพ เป็นสมัยแรก

ลอว์เรนซ์ประสบความสำเร็จมากขึ้นในฤดูกาลถัดมาเมื่อหงส์แดงคว้าแชมป์ลีกได้อีกครั้ง โดยมีคะแนนนำหน้าลีดส์ถึง 6 แต้ม

เกียรตินิยม
-----------

### ลิเวอร์พูล

* ฟุตบอลลีกดิวิชั่นหนึ่ง ค.ศ.1963–64 และในปี ค.ศ.1965–66
* เอฟเอ คัพ ค.ศ. 1965
* FA Charity Shield ค.ศ.1964- 1965 และในปี ค.ศ.1966

การเสียชีวิต
------------

หลังจากลอว์เรนซ์เกษียณจากฟุตบอลอาชีพ เขากลับมาทำงานที่ไรแลนด์ส เป็นผู้ผลิตสายไฟ

ในเดือนกุมภาพันธ์ 2015 ลอว์เรนซ์ถูกสัมภาษณ์โดยไม่ได้ตั้งใจ บนท้องถนนโดยนักข่าวบีบีซี สจวร์ต ฟลินเดอร์ส ซึ่งถามว่าพวกเขาจำเกมเอฟเอ คัพรอบที่ห้าในปี 1966–67 ระหว่างลิเวอร์พูลกับเอฟเวอร์ตันได้หรือไม่ ลอว์เรนซ์ตอบว่า ใช่ ฉันทำได้ ฉันเล่นในนั้น ฉันเป็น ผู้รักษาประตู ของลิเวอร์พูล

ลอว์เรนซ์เสียชีวิตเมื่อวันที่ 10 มกราคม พ.ศ. 2561 ในเมืองวอร์ริงตัน , เชชเชอร์ขณะอายุ 77 ปี

อ้างอิง
-------

1. ↑  "ทอมมี ลอว์เรนซ์". *Barry Hugman's Footballers*. สืบค้นเมื่อ 21 พฤษภาคม 2017.
2. ↑  Scottish Football History
3. ↑  "HALL OF HEROES: Liverpool legend Tommy Lawrence". warringtonguardian.co.uk. 31 December 2015. สืบค้นเมื่อ 1 January 2016.
4. ↑  "Tommy Lawrence: former Liverpool and Tranmere goalkeeper dies". BBC Sport. 10 January 2018. สืบค้นเมื่อ 12 January 2018.
5. ↑  "RIP Tommy Lawrence". *Liverpoolfc.com*. 10 January 2018. สืบค้นเมื่อ 12 January 2018.
6. ↑  Legendary Liverpool goalkeeper Tommy Lawrence has passed away, liverpoolecho.co.uk; accessed 12 January 2018.
7. ↑  Vallance, Matt (13 January 2018). "Obituary: Tommy Lawrence, goalkeeping stalwart of Bill Shankly's great Liverpool side". *The Scotsman*. สืบค้นเมื่อ 30 May 2019.